येँ (नेपालभाषा टाइम्स) - नेपालं एसियन महिला भलिबल च्याम्पियनसिप म्हितीगु निश्चित जूगु दु। चीनया ग्वसालय् थ्व हे दँय् जुइत्यगुं एसियन महिला भलिबल च्याम्पियनसिपय् नेपालं नं ब्वति काइगु पक्का जूगु खँ भलिबल संघया अध्यक्ष मनोरन्जन रमण शर्मां धयादीगु दु। कासा अगष्ट २८ निसें जुइत्यंगु दु । थुगु च्याम्पियनसिपय् दक्वं यानाः १६ गू टिमं धेंधेंबल्लाः याइ । ग्वसाःखल चीनया लिसें झिगू देय् तप्यंक छनोट जुइ धुंकूगु दु। चीन नापं वगुं सिजनया विजेता जापान, उपविजेता थाइल्याण्ड, दक्षिण कोरिया, चाइनिज ताइपेइ, कजाखस्तान, इरान, इन्डोनेसिया, अष्ट्रेलिया व भारत छनोट जुइ धुंकूगु दु ।
